Document ID: /roh_data/filtered/fineweb-2-filterrobots_roh.jsonl.gz/31273

Dus autos collidads tranter Alvaschagn e Seglias
- Mardi, 23.2.2016, 11:17
Trais persunas èn sa blessadas tar quest accident e vegnidas transportadas en l’ospital a Tusaun.
Glindesdi suentermezdi, ils 22 da favrer, en dus autos collidads tranter Alvaschagn e Seglias, quai communitgescha la polizia chantunala. In um era sin via cun ses auto en direcziun Tusaun. Sin la punt da Solis èsi alura vegnì tar la collisiun laterala cun in auto che vegniva encunter. En lez auto sesevan in um ed ina dunna. Las trais persunas èn vegnidas transportadas cun l’ambulanza en l’ospital a Tusaun. Ils dus autos èn donnegiads dal tuttafatg.
RR novitads 11:00